CELEX: 32018D0409(01)
Language: hu
Date: 2018-03-08 00:00:00
Title: A Tanács határozata (2018. március 8.) az Europol ügyvezető igazgatójának kinevezéséről

9.4.2018   
            
            
               HU
            
            
               Az Európai Unió Hivatalos Lapja
            
            
               C 122/1
            
         A TANÁCS HATÁROZATA
   (2018. március 8.)
   az Europol ügyvezető igazgatójának kinevezéséről
   (2018/C 122/01)
   AZ EURÓPAI UNIÓ TANÁCSA,
   tekintettel a Bűnüldözési Együttműködés Európai Uniós Ügynökségéről (Europol), valamint a 2009/371/IB, a 2009/934/IB, a 2009/935/IB, a 2009/936/IB és a 2009/968/IB tanácsi határozat felváltásáról és hatályon kívül helyezéséről szóló, 2016. május 11-i (EU) 2016/794 európai parlamenti és tanácsi rendeletre (1) és különösen annak 54. cikkére,
   az Europol ügyvezető igazgatója és ügyvezetőigazgató-helyettesei kinevezésének jogkörével felruházott hatóságként eljárva,
   mivel:
   
               (1)
            
            
               Az Europol jelenlegi ügyvezető igazgatójának hivatali idejét az (EU) 2016/794 rendelet 73. cikkének (1) bekezdésével összhangban 2018. május 1-ig hosszabbították meg. Következésképpen ki kell nevezni az Europol új ügyvezető igazgatóját.
            
         
               (2)
            
            
               Az Europol igazgatótanácsának 2017. május 1-jei határozata megállapítja az Europol ügyvezető igazgatójának és ügyvezetőigazgató-helyetteseinek a kiválasztására, hivatali idejük meghosszabbítására, valamint felmentésére vonatkozó szabályokat.
            
         
               (3)
            
            
               Az állás 2017. július 30. óta, azaz kilenc hónappal az Europol jelenlegi ügyvezető igazgatója hivatali idejének lejárta előtti időponttól megüresedettnek tekintendő, összhangban az Europol igazgatótanácsa 2017. május 1-jei határozatának 3. cikke (1) bekezdésének a) pontjával. 2017. május 23-án az Europol ügyvezető igazgatói posztjára vonatkozó álláshirdetést (2) tettek közzé az Európai Unió Hivatalos Lapjában.
            
         
               (4)
            
            
               Az (EU) 2016/794 rendelet 54. cikkének (2) bekezdésével összhangban az igazgatótanács által létrehozott felvételi bizottság (a továbbiakban: a felvételi bizottság) összeállította az előválogatott jelöltek listáját. A felvételi bizottság 2017. szeptember 19-én megfelelő indokolással ellátott jelentést készített.
            
         
               (5)
            
            
               A felvételi bizottság jelentése alapján, valamint az (EU) 2016/794 rendelettel, illetve az igazgatótanács 2017. május 1-jei határozatával összhangban az igazgatótanács 2017. október 3-án indokolással ellátott véleményt adott ki az Europol ügyvezető igazgatójának kinevezéséről, amelyben az állás betöltésére alkalmas három előválogatott jelöltet javasolt a Tanácsnak.
            
         
               (6)
            
            
               A Tanács 2017. december 18-án Catherine DE BOLLE belga állampolgárt választotta az Europol következő ügyvezető igazgatójának, és az (EU) 2016/794 rendelet 54. cikke (2) bekezdése negyedik albekezdésének értelmében tájékoztatta erről az Európai Parlament illetékes bizottságát.
            
         
               (7)
            
            
               A kiválasztott jelölt 2018. január 29-én megjelent az Európai Parlamentnek az Állampolgári Jogi, Bel- és Igazságügyi Bizottsága (a továbbiakban: a LIBE bizottság) előtt, és a LIBE bizottság 2018. március 1-jén az (EU) 2016/794 rendelet 54. cikke (2) bekezdésének negyedik albekezdésével összhangban véleményt nyilvánított,
            
         ELFOGADTA EZT A HATÁROZATOT:
   1. cikk
   A Tanács Catherine DE BOLLE-t nevezi ki az Europol ügyvezető igazgatójává a 2018. május 2. és 2022. május 1. közötti időszakra, AD 15 besorolási fokozatba.
   2. cikk
   Ez a határozat az Európai Unió Hivatalos Lapjában való kihirdetésének napján lép hatályba.
   
      Kelt Brüsszelben, 2018. március 8-án.
      
         
            a Tanács részéről
         
         
            az elnök
         
         V. RADEV
      
   
   
      (1)  HL L 135., 2016.5.24., 53. o.
   
   
      (2)  HL C 162. A, 2017.5.23., 1. o.